கணிதத்தில் **மாறிலி** (*constant*) என்பது, எடுத்துக்கொள்ளப்பட்ட சூழல் முழுவதும், தன் மதிப்பில் எந்தவொரு மாற்றமும் கொள்ளாத ஒரு கணியமாகும். இது கணிதக் கணியம் மாறிக்கு எதிர் நிலையில் உள்ளது. பொதுவாக மாறிலிகளைக் குறிப்பதற்கு ஆங்கில அகரவரிசையின் தொடக்க எழுத்துக்களான *a*, *b*, *c* .. ஆகியவையும், மாறிகளைக் குறிப்பதற்கு இறுதி எழுத்துக்களான *x*, *y*, *z* ஆகியவையும் பயன்படுத்தப்படுகின்றன. எடுத்துக்காட்டாக,

இருபடிக்கோவையின் பொதுவடிவம்:

{\displaystyle ax^{2}+bx+c\,,}
இவ்வடிவில், *a*, *b* மற்றும் *c* மாறிகளாகவும் *x* மாறியும் ஆக உள்ளன. இதனை இருபடிச் சார்பு {\displaystyle f:x\mapsto ax^{2}+bx+c\,,} இன் சார்பலனாக எடுத்துக் கொண்டால் *x* இன் மாறி நிலையையும், *a*, *b* , *c* -இவற்றின் மாறிலி நிலையையும் தெளிவாக அறிந்துகொள்ள முடியும். இருபடிக்கோவையில் *a*, *b* , *c* ஆகிய மூன்றும் கெழுக்கள் அல்லது குணகங்கள் என அழைக்கப்படுகிறன. இதில் மாறி *x* ஆனது, உடன் இல்லாமையால் *c* *மாறிலி உறுப்பு* என அழைக்கப்படுகிறது. *c* ஐ *x*0 உறுப்பின் கெழுவாகவும் கொள்ளலாம். எனவே எந்தவொரு பல்லுறுப்புக்கோவையிலும், மாறியின் அடுக்கு பூச்சியமாக உள்ள உறுப்பு மாறிலியாகும்.:18

மாறிலிச் சார்பு
---------------

முதன்மைக் கட்டுரை: மாறிலிச் சார்பு
மாறிலிச் சார்பின் வரையறையில் மாறிலி பயன்படுகிறது. மாறிலிச் சார்பின் வீச்சு ஓருறுப்புக் கணமாகும். அதாவது அனைத்து உள்ளீடுகளின் சார்பலன்களும் சமமாக ஒரே வெளியீட்டைக் கொண்டிருக்கும். எடுத்துக்காட்டாக,

{\displaystyle f(x)=5} இச்சார்பின் ஆட்களத்தின் எல்லா உறுப்புகளின் சார்பலனும் ஒரே எண் 5 ஆக இருக்கும்.

சூழல் சார்ந்த மாறிலி
--------------------

சில சமயங்களில் மாறிலியின் மாறாமல் இருக்கும் நிலை அது அமையும் சூழலைப் பொறுத்து அமையும்.

எடுத்துக்காட்டு:

{\displaystyle {\frac {d}{dx}}2^{x}=\lim \_{h\to 0}{\frac {2^{x+h}-2^{x}}{h}}=\lim \_{h\to 0}2^{x}{\frac {2^{h}-1}{h}}}
{\displaystyle {\color {white}{\frac {d}{dx}}2^{x}}=2^{x}\lim \_{h\to 0}{\frac {2^{h}-1}{h}}} இங்கு *x* மாறிலி என்பதால் (அதாவது *x* இன் மதிப்பு *h* ஐச் சார்ந்து இல்லை) எல்லையை விட்டு வெளிக்கொணரப்படுகிறது.
{\displaystyle {\color {white}{\frac {d}{dx}}2^{x}}=2^{x}\cdot {\text{மாறிலி,}}} (இங்குள்ள எல்லையின் மதிப்பு *x* ஐப் பொறுத்து இல்லை என்பதால் அம்மதிப்பு மாறிலியாகக் கருதப்படுகிறது)

கணித மாறிலிகள்
--------------

முதன்மைக் கட்டுரை: கணித மாறிலி
கணிதத்தில் சில மாறிலி எண்கள் சிறப்பான பண்புகளுடன் உள்ளன. அவை கணித மாறிலிகள் என அழைக்கப்படுகின்றன.

எடுத்துக்காட்டுகள்:

* *0 (பூச்சியம்)*.
* *1 (ஒன்று)*, முதல் இயல் எண்.
* *π (பை)*, ஒரு வட்டத்தின் சுற்றளவுக்கும் அதன் விட்டத்துக்குமுள்ள விகிதம், மேலும் அதன் மதிப்பு தோராயமாக 3.141592653589793238462643...ஆகும்.
* *e*, தோராயமாக இதன் மதிப்பு: 2.718281828459045235360287...
* *i*, *i*2 = -1.
* *{\displaystyle {\sqrt {2}}} இதன் தோராய மதிப்பு: 1.414213562373095048801688.*
* *φ (பொன் விகிதம்)*, இதன் மதிப்பு:{\displaystyle 1+{\sqrt {5}} \over 2} அல்லது தோராயமாக 1.618033988749894848204586

நுண்கணிதத்தில்
--------------

* ஒரு சார்பு அல்லது கணியத்தின் மாறுவீதத்தின் எல்லை மதிப்பாக அதன் வகைக்கெழு வரையறுக்கப்படுகிறது. எனவே, மாறாத்தன்மை கொண்ட மாறிலியின் வகைக்கெழு பூச்சியம் ஆகும்.

எடுத்துக்காட்டு:

{\displaystyle f(x)=72\Rightarrow f'(x)=0}
* மாறாகத் தொகையீட்டில், ஒரு மாறிலியின் தொகையீடு காணும்போது அம்மாறிலியானது எம்மாறியைப் பொறுத்துத் தொகையீடு காணப்படுகிறதோ அம் மாறியால் பெருக்கப்படுகிறது.

எடுத்துக்காட்டு:

{\displaystyle f(x)=72\Rightarrow \int 72\,dx=72x+c}
* எல்லை காணல்

{\displaystyle f(x)=72\Rightarrow \lim \_{x\to \infty }72=72}

மேற்கோள்கள்
-----------

1. ↑  Foerster, Paul A. (2006). *Algebra and Trigonometry: Functions and Applications, Teacher's Edition* (Classics ). Upper Saddle River, NJ: Prentice Hall. பன்னாட்டுத் தரப்புத்தக எண்:0-13-165711-9. .
2. ↑  Arndt, Jörg; Haenel, Christoph (2001). *Pi - Unleashed*. Springer. பக். 240. பன்னாட்டுத் தரப்புத்தக எண்:978-3540665724.